'তখনই আমি ঠিক করলাম এবার চরম প্রতিশোধ নেব। সূচরাজার সদাগর বন্ধুর সঙ্গে ষড়যন্ত্র করলাম। তিনি তো যে কোনও উপায়ে কাজলরেখাকে পেতে সর্বদাই রাজি। প্রতিদিন কাজলরেখার ঘরে সদাগর বন্ধুকে পাঠাতাম। আর মনেপ্রাণে চাইতাম এইবার একটা কেলেঙ্কারি হোক। এর কিছুদিন বাদে সূচরাজা ফিরে এলেন। ওই কাজলরেখার জন্য। আমারই ষড়যন্ত্রে দু'জনেই ধরা পড়ল একরাতে। দু'জনকেই নির্বাসন দিলেন তিনি। আমার ঘাড় থেকে পাপ নামল।'—এই পর্যন্ত বলে চুপ করে গেলেন তিনি।